Христо Радевски
Расте

chitanka.info

Аз помня го,

отколе се

познавам с тоя град.

Той беше царска столица,

а аз бях много млад.

Ала бедите пращаха

по мен стрелите си.

За мене той бе мащеха,

аз —

негов блуден син.

Бе лют и кървав спора ни,

но победи синът.

И бе отсечен корена

на хищницата смърт…

Сега виж как наболи са

на шир и висота

в червената ни столица

огромните къщя.

Синът й състарява се,

а тя, като дете,

могъща и красавица,

и ден, и нощ расте.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.